text: Syd- og Sønderjylland får halveret minister-tallet
  03 oktober 2011 kl. 09.03
  I den nye S-R-SF-regering er der kun to ministre, der er valgt i syd- og Sønderjylland mod hidtil fire i den afgående V-K-regering, nemlig finansministeren og transportministeren.
  Sydjyllands Storkreds får blot en enkelt minister i den nye regering, nemlig socialdemokraten Bjarne Corydon, der er valgt i Esbjerg og bor på Amager.
  Horsens-kredsen får Henrik Dam Kristensen (S), der bor i Grindsted.
  Han afløser som transportminister Hans Christian Schmidt fra Vojens, der er valgt i Haderslev-kredsen.
  Desuden er der farvel til undervisningsminister Troels Lund Poulsen, der er valgt i Hedensted-kredsen og skatteminister Peter Christensen,  som er valgt i Aabenraa-kredsen - begge fra Venstre.
  Desuden siger den konservative forskningsminister Charlotte Sahl Madsen farvel. Hun stillede op i Sønderborg-kreden - men opnåede ikke valg til Folketinget.
  